smcproject/ml-wiki-sentences huggingface dataset:
കേരളത്തിന്റെ ചരിത്രരചനയിൽ സവർണപക്ഷം ഉണ്ടെന്ന വാദക്കാരനായിരുന്നു അദ്ദേഹം.
ചേരമാൻ പെരുമാക്കന്മാരുടെ ഇസ്‌ലാം സ്വീകരണം, കണ്ണൂരിലെ അറക്കൽ ആലി രാജവംശം , പറങ്കി മാപ്പിള യുദ്ധം , ഹൈദരാലി ടിപ്പുസുൽത്താൻമാരുടെ കേരള വാഴ്ച, മാപ്പിളമാരുടെ ബ്രിട്ടീഷ് വിരുദ്ധ പോരാട്ടം തുടങ്ങിയ വിഷയങ്ങളിൽ പരമ്പരാഗത ധാരണകൾക്കെതിരായ വീക്ഷണമായിരുന്നു കരീമിന്റേത്.
ചേരമാൻ പെരുമാക്കന്മാരുടെ മതപരിവർത്തനങ്ങളെ കുറിച്ചുള്ള വിവാദങ്ങൾ ചരിത്ര രചനയുടെ നേർദിശ തെറ്റിക്കാനുള്ളതെന്നായിരുന്നു അദ്ദേഹത്തിന്റെ നിരീക്ഷണം.
1961—1962 ൽ ചരിത്രകാരനായ പി.എ. സൈദ് മുഹമ്മദ് നടത്തിയ ചരിത്രപഠനങ്ങളുടെ തുടർച്ചയായിട്ടാണ് കരീമിന്റെ പഠനങ്ങൾ വിലയിരുത്തപ്പെടുന്നത്.
അത്യന്തം ബുദ്ധിപൂർവകമായ ഉത്സാഹം എന്നാണ് അദ്ദേഹത്തിന്റെ പ്രവർത്തനങ്ങളെ ശൂരനാട് കുഞ്ഞൻപിള്ള വിശേഷിപ്പിച്ചത് .
നൂറുകണക്കിന് ഗവേഷണപ്രബന്ധങ്ങളിൽ സി.കെ. കരീമിന്റെ രചനകൾ ഉദ്ധരിക്കപ്പെട്ടിട്ടുണ്ട് .
ഇംഗ്ലീഷിലും മലയാളത്തിലുമായി 25 കൃതികൾ രചിച്ചിട്ടുണ്ട്.
What  happened in Indian History?
Kerala Under Hyderali and Tipu Sultan Kerala and her culture – An Introduction Indian History Part I Indian History Part II Gazetters of kerala Palakkad District Gazetters of Malappuram District കേരളമുസ്‌ലിം സ്ഥിതിവിവരണക്കണക്ക് (മൂന്ന് വാല്യം) ഇന്ത്യാ ചരിത്രത്തിലേക്കൊരു മുഖവുര മുഹമ്മദ് തുഗ്ലക്ക് ഒരു പഠനം ഇബ്‌നുബത്തൂത്തയുടെ കള്ളക്കഥകൾ കേരള ചരിത്രവിചാരം ചരിത്ര പഠനങ്ങൾ ചരിത്ര സംവേദനം ചരിത്രത്തിലെ ഗുണപാഠങ്ങൾ ചരിത്ര കഥകൾ ഫ്രാൻസ്: ലോകരാഷ്ട്രങ്ങൾ ഒരു പരമ്പര പി.എ. സൈദ് മുഹമ്മദ് സ്മാരക ഗ്രന്ഥം ഒ. ആബു സ്മാരകഗ്രന്ഥം സീതിസാഹിബ് നവകേരളശില്പികൾ പരമ്പര പ്രാചീന കേരളവും മുസ്‌ലിം ആവിർഭാവവും മനോരമയുടെ ചരിത്രം മുസ്‌ലിം സമുദായവും സംസ്കാരവും തിരുവിതാംകൂർ ചരിത്രം (തർജ്ജമ) ബുക്കാനന്റെ കേരളം (തർജ്ജമ) മുഗളന്മാരുടെ പ്രവിശ്യാ ഭരണം (തർജ്ജമ) പുരസ്കാരങ്ങൾ
തിരുവന്തപുരം പൗരസമിതി അവാർഡ്, കൊടുങ്ങല്ലൂർ പൗരസമിതി അവാർഡ്, തിരൂർ സർഗധാര അവാർഡ്, ഏറ്റവും മികച്ച കൃതിക്കുള്ള 1988 ലെ സുവർണകൈരളി അവാർഡ്, അബൂദാബി ഇന്ത്യൻ ഇസ്‌ലാമിക് ലൈബ്രറി അവാർഡ്, 1992 ലെ കോഴിക്കോട് ഫ്രൈഡെ ക്ലബ് അവാർഡ്, മുസ്‌ലിം യൂത്ത് ലീഗ് അവാർഡ്, എം.ഇ.
എസ് പ്രൊഫിഷ്യൻസി അവാർഡ് എന്നിവയാണ് ലഭിച്ച ബഹുമതികൾ.
അവലംബം പുറത്തേക്കുള്ള കണ്ണികൾ വെബ് സൈറ്റ്
സി.കെ. ഗോപാലൻ പണിക്കർ ഇംഗ്ലീഷ് വിലാസം https://ml.wikipedia.org/wiki/C.
K._Gopalan_Paniker
കേരള ഫോക്‌ലോർ അക്കാദമിയുടെ ഫെലോഷിപ്പ് ലഭിച്ചിട്ടുള്ള പൂരക്കളി, മറത്തുകളി കലാകാരനാണ് സി.കെ. ഗോപാലൻ പണിക്കർ .
കണ്ണൂർ ജില്ലയിലെ കരിവെള്ളൂർ കുണിയനിൽ താമസിക്കുന്ന സി.കെ.ഗോപാലൻ പണിക്കർ കഴിഞ്ഞ 75 വർഷമായി പൂരക്കളി, മറത്തുകളി രംഗത്ത് സക്രിയമാണ്.
വടക്കേ മലബാറിലെ ക്ഷേത്രങ്ങളിലും കഴകങ്ങളിലുമായി അമ്പത്തേഴിലേറെ മറത്തുകളി ഇദ്ദേഹം അവതരിപ്പിച്ചിട്ടുണ്ട്.
സി.കെ. ഗോവിന്ദൻ നായർ ഇംഗ്ലീഷ് വിലാസം https://ml.wikipedia.org/wiki/C.
K._Govindan_Nair
കേരളത്തിൽ നിന്നുള്ള രാജ്യസഭാംഗവും മുൻ കെ.പി.സി.സി പ്രസിഡന്റുമായിരുന്നു സി.കെ.ജി. എന്നറിയപ്പെട്ടിരുന്ന സി.കെ. ഗോവിന്ദൻ നായർ.
(7 ജൂലൈ 1897 - 27 ജൂൺ 1964) ജീവിതരേഖ
1897ൽ തലശ്ശേരിയിൽ ജനിച്ചു.
ബ്രണ്ണൻ കോളേജ് വിദ്യാർത്ഥിയായിരിക്കുമ്പോൾ സമരം ചെയ്തതിന് പുറത്താക്കപ്പെട്ടു.
ചെന്നൈ ക്രിസ്ത്യൻ കോളേജിലും പച്ചൈയപ്പാസ് കോളേജിലും പഠിച്ചു.
നിയമ ബിരുദം നേടിയിട്ടുണ്ട്.
ഗാന്ധിജിയോടൊപ്പം അടുത്തു പ്രവർത്തിച്ചു.
വിദേശ വസ്ത്ര ബഹിഷ്കരണമുൾപ്പെടെയുള്ള സമരങ്ങളിൽ സജീവമായിരുന്നു.
1933 ൽ മലബാർ കോൺഗ്രസ് കമ്മിറ്റി സെക്രട്ടറിയായി.
ക്വിറ്റ് ഇന്ത്യാ സമരത്തിൽ പങ്കെടുത്ത് മൂന്നു വർഷത്തോളം വെല്ലൂർ ജയിലിൽ കഴിഞ്ഞു.
1950 ൽ കെ. കേളപ്പനെ തോൽപ്പിച്ച് കെ.പി.സി.സി പ്രസിഡന്റായി.
സെക്രട്ടറിയായും പ്രവർത്തിച്ചു..
1942 ലെ മലബാർ പ്രവിശ്യയിൽ നടന്ന തെരഞ്ഞെടുപ്പിൽ കൊയിലാണ്ടിയിൽ നിന്ന് വിജയിച്ചിരുന്നു.
1952 ൽ കോൺഗ്രസിലുണ്ടായ പിളർപ്പിനെത്തുടർന്ന് കേളപ്പന്റെ നേതൃത്ത്വത്തിൽ കിസാൻ മസ്ദൂർ പ്രജാ പാർട്ടി രൂപം കൊണ്ടപ്പോൾ മാധവമേനോനൊപ്പം കോൺഗ്രസിനൊപ്പം പ്രവർത്തകരെ ഉറപ്പിച്ചു നിർത്താൻ പ്രയത്നിച്ചു.
ആദ്യ പാർലമെന്റ് തെരഞ്ഞെടുപ്പിൽ ഏ.
കെ.ജി യുടെ എതിർ സ്ഥാനാർത്ഥിയായിരുന്നു.
ആദ്യ ഇ.
എം.എസ് സർക്കാരിന്റെ കാലത്ത് സെക്ഷൻ 144 പ്രകാരം തടങ്കലിലായി.
ജനവാണി എന്ന പേരിൽ പത്രം തുടങ്ങിയെങ്കിലും സാമ്പത്തിക പരാജയമായിരുന്നു.
1960-ലെ കേരള നിയമസഭ തിരഞ്ഞെടുപ്പിൽ കെ.പി.സി.സി പ്രസിഡൻ്റായിരുന്ന ആർ.ശങ്കർ നിയമസഭാംഗവും ഉപ-മുഖ്യമന്ത്രിയുമായി തിരഞ്ഞെടുക്കപ്പെട്ടതിനെ തുടർന്ന് ആർ.ശങ്കറിന് പകരം കെ.പി.സി.സി പ്രസിഡൻ്റായി നിയമിതനായി.
1963-ൽ രണ്ടാം പ്രാവശ്യവും കെ.പി.സി.സി പ്രസിഡൻ്റായി തിരഞ്ഞെടുക്കപ്പെട്ടു.
1960 കാലഘട്ടത്തിൽ കോൺഗ്രസ് പ്രവർത്തക സമിതിയിലേക്ക് തെരഞ്ഞെടുക്കപ്പെട്ട അദ്ദേഹം നെഹ്റു ഉൾപ്പെടെയുള്ള കോൺഗ്രസ് ദേശീയ നേതാക്കളോടൊപ്പം പ്രവർത്തിച്ചു.
1964-ൽ രാജ്യസഭാംഗമായി തെരഞ്ഞെടുക്കപ്പെട്ടു.
രാജ്യസഭാംഗവും കെ.പി.സി.സി പ്രസിഡൻറുമായി പ്രവർത്തിക്കവെ 
66-മത്തെ വയസിൽ 1964 ജൂൺ 27ന് അന്തരിച്ചു.
വ്യത്യസ്ത രാഷ്ട്രീയ അഭിപ്രായങ്ങൾ
വർഗീയ ശക്തികളുമായും സാമുദായിക സംഘടനകളുമായും കോൺഗ്രസ് പുലർത്തേണ്ട ബന്ധത്തിന് ലക്ഷ്മണരേഖ വേണം" എന്ന അഭിപ്രായക്കാരനായിരുന്നു. *"ഇന്ന് അവർ ചോദിക്കുന്നത് കൊടുത്താൽ നാളെ കൂടുതൽ ചോദിക്കും.
ഇത് സമ്മർദമാവും " എന്ന മുസ്ലീം ലീഗിനെ സംബന്ധിച്ച പരാമർശം വിവാദമായിരുന്നു. മന്നത്ത് പത്മനാഭൻ മാലേത്ത് ഗോപിനാഥപിള്ളയ്ക്ക് പാർട്ടി സ്ഥാനം ആവശ്യപ്പെട്ടപ്പോൾ "അടുപ്പം വേറെ, രാഷ്ട്രീയം വേറെ"  എന്ന നിലപാട് എടുത്തതായി രമേശ് ചെന്നിത്തല പറഞ്ഞിരുന്നു.
ന്യൂന പക്ഷ രാഷ്ട്രീയത്തെ പ്രത്യേകിച്ചും മുസ്ലീം ലീഗിനെതിരെ നിരവധി വിവാദമായ അഭിപ്രായ പ്രകടനങ്ങൾ അദ്ദേഹം നടത്തി.
രാജ്യസഭാംഗത്വം 1964-1964 : കോൺഗ്രസ് (ഐ.) അവലംബം ↑ സി.കെ.ജി ജീവചരിത്രം ↑ സി.കെ.ജി കോൺഗ്രസുകാർ പഠിക്കാത്ത പാഠം ↑ രമേശ് ചെന്നിത്തലയുടെ സി.കെ.ജി മോഡൽ പ്രസംഗം ↑ ലീഗുമായുള്ള കൂട്ടുകെട്ട് കോൺഗ്രസിന് ബാധ്യതയാകുമെന്ന് സി.കെ.ജി പറഞ്ഞിട്ടുണ്ട് : രമേശ് ചെന്നിത്തല ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ ഗ്രൂപ്പുകൾ ഉണ്ടാകുന്നത് ↑ {{ cite news }} : Check date values in: | accessdate= and | date= ( help )
സി.കെ. ചക്രപാണി ഇംഗ്ലീഷ് വിലാസം https://ml.wikipedia.org/wiki/C.
K._Chakrapani
കേരളത്തിലെ രാഷ്ട്രീയ നേതാവാണ് സി.കെ. ചക്രപാണി ജീവിതരേഖ അധികാരസ്ഥാനങ്ങൾ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 ചേലക്കര നിയമസഭാമണ്ഡലം സി.കെ. ചക്രപാണി സി.പി.എം. , എൽ.ഡി.എഫ് ടി.കെ.സി. വടുതല കോൺഗ്രസ് (ഐ.) , യു.ഡി.എഫ് 1965 ചേലക്കര നിയമസഭാമണ്ഡലം കെ.കെ. ബാലകൃഷ്ണൻ കോൺഗ്രസ് (ഐ.) സി.കെ. ചക്രപാണി സി.പി.എം. കുടുംബം പുറത്തേക്കുള്ള കണ്ണികൾ അവലംബം ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
സി.കെ. ജയരാമപണിക്കർ ഈ ലേഖനം ഒരു അനാഥലേഖനമാണ് .
ഡോ ബി.സി റോയ്‌ അവാർഡു നേടിയ പ്രമുഖ മൈക്രോബയോളജിസ്റ്റ്‌.
കോട്ടയം മെഡിക്കൽ കോളേജിലെ മൈക്രോബയോളജിവകുപ്പിന്റെ ആദ്യ തലവൻ.
കോഴിക്കോടു മെഡിക്കൽ കോളേജ്‌ പ്രിൻസിപ്പാൾ.
ടെക്സ്റ്റ്‌ ബുക്‌ ഓഫ്‌ ബാക്റ്റീരിയോളജി എന്ന പാഠപുസ്തകത്തിന്റെ രചയിതാവ്‌.
കോഴികോട്ടെ ചേമ്പിൽ കക്കിട്ടുമ്പാറ കുടുംബത്തിൽ ,തഹസീൽദാർ കരുണാകരപ്പണിക്കരുടേയും നാണിക്കുട്ടിയമ്മയുടേയും മൂത്ത മകനായി 1932മാർച്ച്‌ 22 നു ജനിച്ചു.
രണ്ടു സഹോദരർ ഐ.ഏ.
എസ്സ്‌ കാരായിരുന്നു.
1949 ല്‌ മദ്രാസ്‌ മെഡിക്കൽ കോളേജിൽ ചേർന്നു.
1954 ല്‌ എം.ബി.ബി.എസ്സ്‌ ലഭിച്ചു.
കൂനൂരിലെ പാസ്ച്ചർ ഇൻസ്റ്റിറ്റിയൂട്ടിൽ കുറെ നാൾ ജോലി നോക്കി.1957 ല്‌ ഏഷ്യൻ പാൻഡമിക്‌ എന്ന പേരിൽ ഇൻഫ്ലുവൻസ പടർന്നു പിടിച്ചപ്പോൾ ഗവേഷകനായതു ഡോ.പണിക്കരായിരുന്നു.
1958 ല്‌ തിരുവനന്തപുരം മെഡിക്കൽ ക്കോളേജിൽ അദ്ധ്യാപകനായി ചേർന്നു.
ഓൾ ഇന്ത്യാ ഇൻസ്റ്റിറ്റിയൂട്‌ ഓഫ്‌ മെഡിക്കൽ സയൻസ്സിൽ നിന്നും മൈക്രോബയോളജിയിൽ ആദ്യമായി എം.ഡി പാസ്സാകുന്നത്‌ ഡോ.പണിക്കരാണ്‌.1963 ല്‌ കോട്ടയം മെഡിക്കൽ ക്കോളേജിൽ വകുപ്പു മേധാവിയായി.1964 ല്‌
ആലപ്പുഴയിൽ കോളറ പടർന്നു പിടിച്ചപ്പോൾ കാരണകാരനായ എൾട്ടോർ വിബ്രിയയെ കണ്ടെത്തി പ്രശസ്തനായി(പാലസ്തീനടുത്തുള്ള എൾട്ടോറിൽ ആണ്‌ ഈ അണുവിൻ ഈദ്യം കണ്ടെത്തിയത്‌.അതിനാൽ ഈ പേരു കിട്ടി)
ഇൻഫ്ലുവൻസയെ ക്കുറിച്ചുള്ള പഠനത്തിനു ഡബ്ല്യൂ.
എച്‌.
ഓ യുടെ ഫെലോഷിപ്‌ കിട്ടി.
പാർക്‌ ഡേവിസ്‌ കമ്പനിയുടെ ഉൽപ്പന്നമായ ക്ലോറാംഫെനിക്കോളിനെ അതിജീവിക്കാൻ കഴിവു നേടിയ ടൈഫോീഡ്‌ അണുവിനെ കണ്ടെത്തി ഡോ.പണിക്കർ വാർത്ത സൃഷ്ടിച്ചു.
1975 ല്‌ ഡോ.ബി.സി റൊയി അവാർഡു ലഭിച്ചു.
1987 ല്‌ ഡോ.അചാന്തലക്ഷ്മീപതി ഒറേഷൻ അവാർഡ്‌ കിട്ടി.
നേച്ചർ മാസികയിൽ രണ്ടു ഗവ്വേഷണപ്രബന്ധങ്ങൽ പ്രസിധീകരിക്കപ്പെട്ടു.
ടെക്സ്റ്റ്‌ ബുക്‌ ഓഫ്‌ ബാക്റ്റീരിയോളജി ഡോ.അനതനാരായണനും ചേർന്നെഴുതി
ടെക്സ്റ്റ്‌ ബുക്‌ ഓഫ്‌ പാരസൈറ്റോളജി തനിയെ രചിച്ചു.
ജനയുഗം വാരികയിൽ ഒരുകാലത്ത്‌ കോളമിസ്റ്റ്‌ ആയിരുന്നു
ഭാര്യ ശാന്ത
ഗീത ഉഷ എന്നു രണ്ടു പെണ്മക്കൾ.
മാത്രുഭൂമി ആരോഗ്യമാസിക ജനുവരി 2007,ബിജു സി.പി
ബാഹ്യലിങ്കുകൾ
http://www.kottayammedicalcollege.org
സി.കെ. ജാനു
ആദിവാസി ഗോത്രമഹാസഭ എന്ന ആദിവാസി സംഘടനയുടെ ചെയർപേഴ്സണാണു് .
സി.കെ.ജാനു .
കേരളത്തിലെ ആദിവാസികളുടെ ഭൂമിക്കുവേണ്ടിയുള്ള നിരവധി സമരങ്ങൾ നയിച്ചതിനു കേസുകളിൽ ഉൾപ്പെടുകയും പോലീസ് പീഡനം അനുഭവിക്കുകയും ചെയ്ത വനിതയാണ്‌ അവർ.2016 ലെ കേരള നിയമസഭ ഇലക്ഷനിൽ ജനാധിപത്യ രാഷ്ട്രിയ സഭ എന്ന പേരിൽ പുതിയ രാഷ്ട്രിയ പാർട്ടി രൂപികരിക്കുകയും ബി ജെ പി നയിക്കുന്ന എൻ ഡി എ യുടെ ഭാഗമായി മത്സരിക്കുകയും ചെയ്തിരുന്നു.
എന്നാൽ ജനാധിപത്യ രാഷ്ട്രിയ സഭ എൻ.ഡി.ഏ.
മുന്നണി സഖ്യം ഉപേക്ഷിച്ച് ഇപ്പോൾ സ്വതന്ത്രമായി നിലകൊള്ളുന്നു.
നിലവിൽ വീണ്ടും എൻ.ഡി.എ സ്ഥാനാർഥി ആയി മത്സരിക്കുന്നു .
ചെക്കോട്ട് കരിയൻ ജാനു ( സി.കെ . ജാനു‌) വയനാട്ടിലെ മാനന്തവടിക്കടുത്ത തൃശ്ശിലേരിയിൽ അടിയ ആദിവാസി സമുദായത്തിൽ 1970 ൽ ജനിച്ചു .
പ്രാഥമിക വിദ്യാഭ്യാസം ലഭിക്കാതിരുന്ന ജാനു 1980കളിലെ സമ്പൂർണ്ണ സാക്ഷരതാ യജ്ഞത്തിലെ ക്ലാസ്സുകളിൽ പങ്കെടുത്താണു് മലയാളം എഴുതാനും വായിക്കാനും പഠിച്ചതു്.
ഏഴാം വയസ്സിൽ  വീട്ടുജോലിക്കാരിയായായി പണിയെടുത്തു തുടങ്ങിയ ജാനു 12 ആം വയസ്സോടെ ദിവസക്കൂലിയ്ക്ക് പണിയെടുക്കുന്ന കർഷകത്തൊഴിലാളിയായി .
സാക്ഷരതാ പ്രവർത്തനത്തിൽ ഏർപ്പെട്ടു തുടങ്ങിയ ജാനു കമ്മ്യൂണിസ്റ്റ് പാർട്ടിയിൽ ചേരുകയും പിന്നീട്  ആ പാർട്ടിയുടെ ആദിവാസികൾക്കെതിരും പുരുഷമേധാവിത്വപരവുമായ സമീപനങ്ങളിൽ പ്രതിഷേധിച്ച് ആദിവാസികളുടെ പുതിയതും സ്വതന്ത്രവുമായ ഒരു പ്രസ്ഥാനത്തിനു തുടക്കം കുറിക്കാനായി 1982ൽ കമ്മ്യൂണിസ്റ്റ് പാർട്ടി വിടുകയും ചെയ്തു .
1992ൽ 3 സംസ്ഥാനങ്ങളിലെ ആദിവാസി ഭൂസമരങ്ങൾ ഏകോപിപ്പിച്ചിരുന്ന സൌത്ത് സോൺ ആദിവാസി ഫോറത്തിന്റെ ചെയർ പേഴ്സണായി സി.കെ ജാനു തിരഞ്ഞെടുക്കപ്പെട്ടു.
1994ൽ "ആദിവാസികൾക്കായുള്ള ഐക്യരാഷ്ട്രസഭയുടെ 10 വർഷങ്ങൾ" പ്രഖ്യാപിച്ച  ഐക്യരാഷ്ട്രസഭയുടെ ജനറൽ അസംബ്ലിയിൽ ഇന്ത്യയിൽ നിന്നുള്ള ആദിവാസികളെ പ്രതിനിധീകരിച്ചു് സി.കെ ജാനു പങ്കെടുത്തു.
സെക്രട്ടേറിയറ്റിനു മുന്നിലെ കുടിൽ കെട്ടിയുള്ള സമരം , മുത്തങ്ങാ സമരം, ആറളം ഫാമിലെ ഭൂസമരം തുടങ്ങി നിരവധി ഭൂസമരങ്ങൾ സി.കെ ജാനുവിന്റെ നേതൃത്വത്തിൽ നടന്നിട്ടുണ്ടു്.
പ്ലാച്ചിമടയിലെ കൊക്കക്കോള പ്ലാന്റിനെതിരായ തദ്ദേശവാസികളുടെ സമരം ഏപ്രിൽ 22, 2002ൽ തുടങ്ങിവെച്ചതും സി.കെ. ജാനുവിന്റെ നേതൃത്വത്തിലാണ് .
2002-ൽ 'ജാനു: സി.കെ ജാനുവിന്റെ ജീവിതകഥ' എന്ന പേരിൽ  ഡി.സി ബുക്സ് സി.കെ. ജാനുവിന്റെ ആത്മകഥ ഭാസ്കരൻ എന്ന സഹരചയിതാവിനോടൊപ്പം ചേർന്ന് എഴുതി  പുറത്തിറക്കുകയുണ്ടായി.
ഇത് പിന്നീട് എൻ. രവി ശങ്കർ ഇംഗ്ലിഷിലേക്ക് വിവർത്തനം ചെയ്യുകയും കാളി ഫോർ വിമൻ എന്ന പ്രസാധകർ 2004-ൽ പ്രസിദ്ധം ചെയ്യുകയും ചെയ്തു.
സെക്രട്ടേറിയറ്റിനു മുന്നിലെ കുടിൽ കെട്ടി സമരം
കേരളത്തിലെ ആദിവാസികൾക്കിടയിൽ  2001 ൽ ഉണ്ടായ 32 പട്ടിണിമരണങ്ങൾക്കു ശേഷമാണു് സി.കെ ജാനു വിന്റെ നേതൃത്വത്തിൽ ആദിവാസികളുടെ കുടിൽ കെട്ടിയുള്ള സമരം 2001 ആഗസ്റ്റിൽ സെക്രട്ടേറിയറ്റിനു മുന്നിൽ ആരംഭിക്കുന്നതു്.
ഈ മരണങ്ങൾ വ്യാജമദ്യം കഴിച്ചതുകൊണ്ടാണെന്നും പട്ടിണികൊണ്ടല്ലെന്നുമുള്ള ഒരു മന്ത്രിയുടെ പ്രസ്താവനയും സമരത്തിനു് പ്രകോപനമായി.
48 ദിവസം നീണ്ട സമരത്തിനൊടുവിൽ 2002 ഒക്റ്റോബർ 16 നു് സർക്കാർ കേരളത്തിലെ ആദിവാസികളെ പ്രതിനിധീകരിക്കുന്ന സി.കെ ജാനു ചെയർപേഴ്സണായ ആദിവാസി ഗോത്രമഹാസഭയുമായി ഒത്തുതീർപ്പിനു വഴങ്ങി .
ഒക്റ്റോബർ 16നു് ഉണ്ടാക്കിയ കരാറിൽ പ്രധാനമായും താഴെപ്പറയുന്ന ഏഴ് തീരുമാനങ്ങളായിരുന്നു ഉണ്ടായതു് .
അഞ്ച് ഏക്കർ ഭൂമി ലഭ്യമാക്കാൻ കഴിയുന്ന സ്ഥലങ്ങളിൽ അത്രയും ഭൂമി നൽകും.
മറ്റ് സ്ഥലങ്ങളിൽ കുറഞ്ഞതു് ഒരേക്കർ ഭുമിയും ലഭ്യമായ ഭൂമിയുടെ അളവു് അനുസരിച്ചു് കൂടുതൽ ഭൂമിയും നൽകും.
നൽകുന്ന ഭൂമിയിൽ നിന്ന് ആദായമെടുക്കാനും സ്വയം പര്യാപ്തത കൈവരിക്കുവാനും ഉള്ള സൌകര്യമൊരുക്കാൻ അഞ്ചു വർഷത്തേക്കു് പ്രത്യേക പദ്ധതി നടപ്പാക്കും.
ആദിവാസികൾക്ക് പുതുതായി കൊടുക്കുന്ന ഭൂമി അവരിൽ നിന്നു അന്യാധീനപ്പെട്ടുപോകാതെ സംരക്ഷിക്കുന്നതിനു് നിയമം പാസാക്കും കേരളത്തിലെ ആദിവാസി പ്രദേശങ്ങൾ ഭരണഘടനയുടെ 5 ആം വകുപ്പിൽ ഷെഡ്യൂൾഡ് ഏരിയയായി പ്രഖ്യാപിക്കണമെന്നു് കേന്ദ്രസർക്കാരിനോടു് സംസ്ഥാന മന്ത്രിസഭ പ്രമേയം പാസ്സാക്കി ആവശ്യപ്പെട്ടും.
1999ൽ സംസ്ഥാനനിയമസഭ പാസ്സാക്കിയ ട്രൈബൽ ലാൻഡ് അമെന്റ്മെന്റ് ബിൽ ഹൈക്കോടതി തള്ളീയതിനെതിരെ സുപ്രീം കോടതിയിലുള്ള കേസിന്റെ വിധി സർക്കാർ മാനിക്കും.
ആദിവാസി വികസനത്തിനു് ആദിവാസികളുടെ പങ്കാളിത്തത്തോടെ ഒരു മാസ്റ്റർ പ്ലാൻ നിർമ്മിക്കുകയും അത് നടപ്പാക്കുകയും ചെയ്യും.
ഏറ്റവും അധികം ഭൂരഹിതരായ ആദിവാസികളുള്ള വയനാട് ജില്ലയിൽ 10,000 ഏക്കറെങ്കിലും ഭൂമി കണ്ടെടുക്കുകയും വിതരണം നടത്തുകയും ചെയ്യും
ആദിവാസികളുടെ അന്യാധീനപ്പെട്ട ഭൂമി വീണ്ടെടുക്കാനും കൈമാറ്റം തടയാനും വേണ്ടിയുള്ള നടപ്പിലാകാതെ പോയ 1975 ലെ കേരള ഷെഡ്യൂൾഡ് ട്രൈബ്സ് ആക്റ്റിനെ പിന്തുണക്കുന്നതിനുപകരം  അതിലെ വ്യവസ്ഥകളെ ഒരുപാട് ലഘൂകരിച്ച 1999 ലെ പുതുക്കിയ അമൻമെന്റിനെ പിന്തുണച്ചതിലും അന്യാധീനപ്പെട്ട ഭൂമി വീണ്ടെടുക്കുക എന്ന കാലങ്ങളായുള്ള ആവശ്യത്തിനുപകരം 'പകരം ഭൂമി നൽകുക ' എന്ന ആവശ്യം വെച്ചതിലും മറ്റ് ആദിവാസി സംഘടനകൾ ഈ സമരത്തെയും സി.കെ ജാനുവിനേയും കുറ്റപ്പെടുത്തിയിരുന്നു.
2002 ജനുവരി 1 മുതൽ ഭൂമി വിതരണം ചെയ്തു തുടങ്ങും എന്ന് പ്രഖ്യാപിച്ച സർക്കാർ പിന്നീട് മൌനം പാലിച്ചു.
ഒരുവർഷം കാത്തിരുന്നിട്ടും കരാർ ലംഘനമല്ലാതെ ഭൂമികിട്ടില്ലെന്നുറപ്പായപ്പോഴാണ്‌ 2003 ജനുവരിയിൽ സി.കെ. ജാനുവും ആദിവാസി ഗോത്രമഹാസഭയും നേതൃത്വം കൊടുത്ത മുത്തങ്ങയിലെ ഭൂമി പിടിച്ചെടുക്കൽ സമരം ആരംഭിച്ചതു്.
മുത്തങ്ങാ സമരം
വിശദ വിവരങ്ങൾക്ക് മുത്തങ്ങ സമരം ആദിവാസികൾക്ക് സ്വന്തമായി സ്ഥലവും സഹായവും നൽകാത്തതിൽ പ്രതിഷേധിച്ച് ആദിവാസി നേതാവ് ജാനുവിന്റെ നേതൃത്വത്തിൽ തിരുവനന്തപുരത്ത് സെക്രട്ടേറിയേറ്റിനു മുന്നിൽ 48 ദിവസം ആദിവാസികൾ കുടിൽ കെട്ടി സമരം ചെയ്തു.
തുടർന്ന് സർക്കാരുമായുണ്ടാക്കിയ ധാരണപ്രകാരം സമരം അവസാനിപ്പിക്കുകയും ആദിവാസികൾക്ക് കൃഷി ചെയ്യാനായി 5 ഏക്കർ ഭൂമിവീതം നൽകാമെന്നായിരുന്നു കരാർ.
അത് ആദിവാസികളെ വീണ്ടും സമരത്തിലേക്ക് നയിക്കുകയും ജാനുവിന്റെ നേതൃത്വത്തിൽ ആദിവാസികൾ മുത്തങ്ങയിലെത്തി അവരുടെ ഊര്‌ സ്ഥാപിച്ചു.
എന്നാൽ 45 ദിവസം കഴിഞ്ഞ് പോലീസ് രംഗത്തെത്തുകയും സമരക്കാർക്ക് നേരെ വെടിയുതിർക്കുകയും ചെയ്തു.
അഞ്ചോളം പേർ ഈ സംഘർഷത്തിൽ മരിക്കുകയുണ്ടായി നിൽപ്പ് സമരം
ആദിവാസികളുടെ ഭൂപ്രശ്നം പരിഹരിക്കണമെന്നാവശ്യപ്പെട്ട് തിരുവനന്തപുരത്ത് ഗവൺമെന്റ് സെക്രട്ടറിയേറ്റിന് മുൻവശം ആദിവാസി ഗോത്രമഹാസഭ ഉൾപ്പെടെയുള്ള വിവിധ ആദിവാസി സംഘടനകളെ യോജിപ്പിച്ച് സി.കെ. ജാനുവിന്റെ നേതൃത്വത്തിൽ 2014 ജൂലായ് ഒമ്പതിന് തുടങ്ങിയ അനിശ്ചിതകാല സമരമാണ് നിൽപ്പ് സമരം .
മന്ത്രിസഭയുടെ തീരുമാനം അംഗീകരിച്ചുകൊണ്ട് 162 ദിവസം തുടർച്ചയായി നടന്ന അനിശ്ചിതകാല നിൽപ്പ് സമരം 2014 ഡിസംബർ 8-ന് രാവിലെ പിൻവലിച്ചു.
കൂടുതൽ വിവരങ്ങൾ പുറത്തേക്കുള്ള കണ്ണികൾ
C. K. Janu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.keraleeyammasika.com/media/2014/01/32-34-Bhoomi-Nalki-Punaradhivasippikkuka-July-2011.pdf%5Bപ്രവർത്തിക്കാത്ത+കണ്ണി%5D
സി.കെ. ആശ ഇംഗ്ലീഷ് വിലാസം https://ml.wikipedia.org/wiki/C.
K._Asha
സി.പി.ഐ കോട്ടയം ജില്ലാ കൗൺസിൽ അംഗവും വൈക്കം നിയമസഭാ മണ്ഡലത്തിൽ നിന്നുള്ള നിയമസഭാ സമാജികയുമാണ് സി.കെ. ആശ .
വൈക്കം, വെച്ചൂർ സ്വദേശിയായ സി.കെ.ആശ എ.ഐ.വൈ.എഫിന്റെ സംസ്ഥാന വൈസ് പ്രസിഡന്റും ആണ്.
വിദ്യാർത്ഥി ആയിരിക്കെ എ.ഐ.എസ്.എഫിലൂടെയാണ് സി.കെ. ആശ പൊതുപ്രവർത്തനം ആരംഭിച്ചത്.
കൊതവറ സെന്റ് സേവ്യഴ്‌സ് കോളേജ് യൂണിയൻ ചെയർപേഴ്സൺ ആയി രണ്ട് തവണ തിരഞ്ഞെടുക്കപ്പെട്ടിട്ടുണ്ട്.
പിന്നീട് എ.ഐ.എസ്.എഫിന്റെ സംസ്ഥാന എക്സീക്കൂട്ടീവ് അംഗമായി.
ചാലപ്പറമ്പ് ടി.കെ.എം.എം. യു.പി സ്ക്കൂളിലായിരുന്നു പ്രാഥമിക വിദ്യാഭ്യാസം.
തുടർന്ന് വൈക്കം ഗവ.
ഗേൾസ് ഹൈസ്ക്കൂൾ, കൊതവറ സെന്റ് സേവ്യേഴ്സ് കോളേജ്, കേരള പ്രസ് അക്കാദമി  എന്നിവിടങ്ങളിലും പഠിച്ചു.
ബി.എ എക്കണോമിക്സ് ബിരുദധാരിണിയാണ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2016-2021 വൈക്കം നിയമസഭാമണ്ഡലം സി.കെ. ആശ സി.പി.ഐ , എൽ.ഡി.എഫ്. എ. സനീഷ് കുമാർ കോൺഗ്രസ് (ഐ.) , യു.ഡി.എഫ്. അവലംബം
ലടല
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ലടല.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലടല സ്ഥിതിചെയ്യുന്നത്.
ലടല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ലടല ൽ 804 വീടുകൾ ഉണ്ട്.
ആകെ ജനസംഖ്യ 4028 ആണ്.
ഇതിൽ 2132 പുരുഷന്മാരും 1896 സ്ത്രീകളും ഉൾപ്പെടുന്നു.
ലടല ലെ സാക്ഷരതാ നിരക്ക് 76.56 ശതമാനമാണ്.
ലടല ലെ 6 വയസ്സിനു താഴെയുള്ള കുട്ടികളുടെ എണ്ണം 331 ആണ്.
ഇത് ലടല ലെ ആകെ ജനസംഖ്യയുടെ 8.22 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1482 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 1162 പുരുഷന്മാരും 320 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 81.85 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 39.68 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ലടല ലെ 1190  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 804 - - ജനസംഖ്യ 4028 2132 1896 കുട്ടികൾ (0-6) 331 180 151 പട്ടികജാതി 1190 631 559 പട്ടിക വർഗ്ഗം 0 0 0 സാക്ഷരത 76.56 % 55.74 % 44.26 % ആകെ ജോലിക്കാർ 1482 1162 320 ജീവിതവരുമാനമുള്ള ജോലിക്കാർ 1213 1070 143 താത്കാലിക തൊഴിലെടുക്കുന്നവർ 588 473 115 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ലഡാക്ക് (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Ladakh_(Lok_Sabha_constituency)
വടക്കേ ഇന്ത്യയിൽ കേന്ദ്രഭരണപ്രദേശമായ ലഡാക്കിലുള്ള ഒരേഒരു ലോകസഭാമണ്ഡല മാണ് ലഡാക്ക് (ലോകസഭാമണ്ഡലം) .
ബിജെപി നേതാവായ നംഗ്യാൽ ആണ് നിലവിലെ ലോകസഭാംഗം .
2019 ഓഗസ്റ്റ് വരെ പഴയ ജമ്മു കശ്മീർ സംസ്ഥാനത്തെ ആറ് ലോക്സഭാ സീറ്റുകളിൽ ഒന്നായിരുന്നു ഇത്.
173266.37 കി.
മീ 2 വിസ്തീർണ്ണമുള്ള വിസ്തൃതിയുടെ അടിസ്ഥാനത്തിൽ ഇന്ത്യയിലെ ഏറ്റവും വലിയ ലോക്സഭാ മണ്ഡലമാണ് ലഡാക്ക് (ലോകസഭാ മണ്ഡലം).
ലഡാക്കിലെ ലോകസഭാമണ്ഡലത്തിൽ വോട്ടർമാരുടെ  എണ്ണം 1.59 ലക്ഷമാണ്.
ലഡാക്ക് ലോകസഭാമണ്ഡലം ഇനിപ്പറയുന്ന നിയമസഭാ വിഭാഗങ്ങൾ ഉൾക്കൊള്ളുന്നു: നുബ്ര (നിയമസഭാ മണ്ഡലം നമ്പർ 47) ലേ (നിയമസഭാ മണ്ഡലം നമ്പർ 48) കാർഗിൽ (നിയമസഭാ മണ്ഡലം നമ്പർ 49) സാൻസ്കർ (നിയമസഭാ മണ്ഡലം നമ്പർ 50) ലോകസഭാംഗങ്ങൾ വർഷം വിജയി പാർട്ടി 1967 കെ ജി ബകുല ഇന്ത്യൻ നാഷണൽ കോൺഗ്രസ് 1971 കെ ജി ബകുല ഇന്ത്യൻ നാഷണൽ കോൺഗ്രസ് 1977 പാർവതി ദേവി ഇന്ത്യൻ നാഷണൽ കോൺഗ്രസ് 1980 ഫണ്ട്സോഗ് നംഗ്യാൽ ഇന്ത്യൻ നാഷണൽ കോൺഗ്രസ് 1984 ഫണ്ട്സോഗ് നംഗ്യാൽ ഇന്ത്യൻ നാഷണൽ കോൺഗ്രസ് 1989 മുഹമ്മദ് ഹസ്സൻ കമാൻഡർ സ്വതന്ത്രം കശ്മീർ കലാപം കാരണം 1991 ലെ തിരഞ്ഞെടുപ്പ് നടന്നില്ല 1996 ഫണ്ട്സോഗ് നംഗ്യാൽ ഇന്ത്യൻ നാഷണൽ കോൺഗ്രസ് 1998 സയ്യിദ് ഹുസൈൻ ജമ്മു കശ്മീർ ദേശീയ സമ്മേളനം 1999 ഹസ്സൻ ഖാൻ ജമ്മു കശ്മീർ ദേശീയ സമ്മേളനം 2004 തുപ്സ്താൻ ചേവാങ് സ്വതന്ത്രം 2009 ഹസ്സൻ ഖാൻ സ്വതന്ത്രം 2014 തുപ്സ്താൻ ചേവാങ് ഭാരതീയ ജനതാ പാർട്ടി 2019 ജമിയാങ് സെറിംഗ് നംഗ്യാൽ ഭാരതീയ ജനതാ പാർട്ടി ഇതും കാണുക ലേ ജില്ല കാർഗിൽ ജില്ല ശ്രീനഗർ (ലോക്സഭാ മണ്ഡലം), ജമ്മു കശ്മീരിലെ മറ്റ് സീറ്റുകൾ മൽക്കജ്ഗിരി (ലോക്സഭാ നിയോജകമണ്ഡലം), ജനസംഖ്യയിൽ ഏറ്റവും വലുത് ലക്ഷദ്വീപ് (ലോക്സഭാ മണ്ഡലം) , ജനസംഖ്യയിൽ ഏറ്റവും ചെറുത് ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ
ലഡ നെസ്റ്റെറെങ്കോ ഇംഗ്ലീഷ് വിലാസം https://ml.wikipedia.org/wiki/Lada_Nesterenko ലഡ നെസ്റ്റെറെങ്കോ (2010)
1996 മുതൽ മത്സരിച്ച ഉക്രേനിയൻ ക്രോസ് കണ്ട്രി സ്കീയറാണ് ലഡ നെസ്റ്റെറെങ്കോ (ജനനം: ഓഗസ്റ്റ് 3, 1976).
2010-ലെ വിന്റർ ഒളിമ്പിക്സിൽ 30 കിലോമീറ്ററിൽ 44 ആം സ്ഥാനത്തും 10 കിലോമീറ്റർ മത്സരങ്ങളിൽ 57 ആം സ്ഥാനത്തും ഫിനിഷ് ചെയ്തു.
2007-ൽ സപ്പോരോയിൽ നടന്ന 30 കിലോമീറ്റർ മത്സരത്തിൽ ഏഴാമതാണ് എഫ്‌ഐ‌എസ് നോർഡിക് വേൾഡ് സ്‌കൂൾ ചാമ്പ്യൻഷിപ്പിൽ നെസ്റ്റെരെൻകോ നേടിയ ഏറ്റവും മികച്ച ഫിനിഷ്.
2008-ൽ ഫ്രാൻസിൽ നടന്ന 4 x 5 കിലോമീറ്റർ റിലേ മത്സരത്തിൽ 11-ആം സ്ഥാനത്തായിരുന്നു അവരുടെ ഏറ്റവും മികച്ച ലോകകപ്പ് ഫിനിഷ്.
2009-ൽ എസ്റ്റോണിയയിൽ നടന്ന 10 കിലോമീറ്റർ മത്സരത്തിൽ 25-ാം സ്ഥാനത്താണ്.
അവലംബം ലഡ നെസ്റ്റെറെങ്കോ at the International Ski Federation
ലഡാക്ക് സ്കൗട്സ് ഇംഗ്ലീഷ് വിലാസം https://ml.wikipedia.org/wiki/Ladakh_Scouts
ഹിമക്കരടികൾ എന്നും മഞ്ഞിലെ പോരാളികൾ എന്നും വിശേഷിപ്പിയ്ക്കപ്പെടുന്ന ഭാരതീയ കരസേനയിലെ ഒരു സായുധവിഭാഗമാണ് ലഡാക്ക് സ്കൗട്സ് .
തണുത്തുറഞ്ഞ പർവ്വതമേഖലകളിലെ ദുഷ്കരമായ സൈനിക ദൗത്യങ്ങൾക്കാണ് ഇവരെ സാധാരണ വിന്യസിയ്ക്കുന്നത്.
ഇത്തരം ഉയർന്ന പ്രദേശങ്ങളിൽ പോരാടുന്നതിനു ഇവർക്ക് പ്രത്യേക പ്രാഗല്ഭ്യവുമുണ്ട്.
2000 ൽ ആണ് ഇവരെ കരസേനയിലേയ്ക്ക് നിയോഗിയ്ക്കപ്പെടുന്നത്.
ലഡാക്ക് , തിബത്തൻ മേഖലയിൽ നിന്നുള്ളവരാണ് പ്രധാനമായും ഇതിലെ സൈനികർ.
ഇതുവരെ 300 ളം ധീരതയ്ക്കുള്ള പതക്കങ്ങളും ഒരു അശോകചക്രവും, 10 മഹാവീര ചക്രങ്ങളും,2 കീർത്തിചക്രങ്ങളും ഇതിലെ സൈനികർക്കായി സമർപ്പിയ്ക്കപ്പെട്ടിട്ടുണ്ട്.
പങ്കെടുത്ത സൈനിക ദൗത്യങ്ങൾ 1971ലെ ഇന്ത്യാ- പാക് യുദ്ധം 1965 ലെ ഇന്ത്യാ- പാക് യുദ്ധം.
ഓപ്പറേഷൻ പവൻ ഓപ്പറേഷൻ മേഘദൂത് കാർഗിൽ യുദ്ധം.
ലഞ്ച് എടോപ് എ സ്കൈസ്‌ക്രാപ്പർ ഇംഗ്ലീഷ് വിലാസം https://ml.wikipedia.org/wiki/Lunch_atop_a_Skyscraper Lunch atop a Skyscraper , 1932
1932 സെപ്റ്റംബർ 20-ന് ന്യൂയോർക്ക് സിറ്റിയിലെ മാൻഹട്ടനിലെ RCA ബിൽഡിംഗിന്റെ അറുപത്തിയൊമ്പതാം നിലയിൽ നിലത്തു നിന്ന് 850 അടി (260 മീറ്റർ) ഉയരത്തിലുള്ള ഉരുക്ക് ബീമിൽ ഇരിക്കുന്ന പതിനൊന്ന് ഇരുമ്പ് തൊഴിലാളികളുടെ ബ്ലാക്ക് ആൻഡ് വൈറ്റ് ഫോട്ടോഗ്രാഫാണ് ലഞ്ച് എടോപ് എ സ്കൈസ്‌ക്രാപ്പർ .
അംബരചുംബികളെ പ്രോത്സാഹിപ്പിക്കുന്ന ഒരു കാമ്പെയ്‌നിന്റെ ഭാഗമായ ഒരു പബ്ലിസിറ്റി സ്റ്റണ്ടായിട്ടാണ് ഇത് ക്രമീകരിച്ചത്.
1932 ഒക്ടോബറിൽ റോക്ക്ഫെല്ലർ സെന്ററിന്റെ നിർമ്മാണ വേളയിലാണ് ഫോട്ടോ ആദ്യമായി പ്രസിദ്ധീകരിച്ചത്.
പിന്നീട് 1995-ൽ കോർബിസ് ഇമേജസ് ഇത് ഏറ്റെടുത്തു.
ഫോട്ടോഗ്രാഫറുടെ ഐഡന്റിറ്റി അജ്ഞാതമായി തുടരുന്നെങ്കിലും ഫോട്ടോഗ്രാഫർ ലൂയിസ് ഹീൻ ആണെന്ന് തെറ്റിദ്ധരിച്ചിരുന്നു.
ഫോട്ടോ ചാൾസ് സി. എബ്ബെറ്റ്സ് എടുത്തതായി സൂചിപ്പിക്കുന്ന തെളിവുകൾ ഉയർന്നുവന്നിരുന്നു.
എന്നാൽ മറ്റ് ഫോട്ടോഗ്രാഫർമാർ ചിത്രമെടുക്കുമ്പോൾ ഹാജരായിരുന്നുവെന്ന് പിന്നീട് കണ്ടെത്തി.
ചിത്രത്തിലെ പുരുഷന്മാരുടെ ഐഡന്റിറ്റികളെക്കുറിച്ച് പല അവകാശവാദങ്ങളുണ്ടായെങ്കിലും കുറച്ചുപേരെ മാത്രമേ കൃത്യമായ തിരിച്ചറിഞ്ഞിട്ടുള്ളൂ.
കോൺബിയസിന്റെ ചരിത്ര ശേഖരണത്തിന്റെ മാനേജർ കെൻ ജോൺസ്റ്റൺ, ചിത്രം "അമേരിക്കൻ ചരിത്രത്തിന്റെ ഒരു ഭാഗം" എന്ന് പരാമർശിക്കുന്നു.
മെൻ അറ്റ് ലഞ്ച് ഡോക്യുമെന്ററി ഫിലിം ഈ ഫോട്ടോയെ അടിസ്ഥാനമാക്കിയുള്ളതാണ്.
അവലംബങ്ങൾ Works cited
English sources {{ cite news }} :  CS1 maint: url-status ( link ) {{ cite news }} :  CS1 maint: numeric names: authors list ( link )
Non-English sources {{ cite news }} :  CS1 maint: unrecognized language ( link ) {{ cite news }} :  CS1 maint: unrecognized language ( link ) {{ cite news }} :  CS1 maint: unrecognized language ( link ) {{ cite journal }} :  CS1 maint: unrecognized language ( link )
ലടൂർ, സുരിനാം ഇംഗ്ലീഷ് വിലാസം https://ml.wikipedia.org/wiki/Latour,_Suriname
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് ലടൂർ .
2012-ലെ സെൻസസിലെ ഇവിടത്തെ ജനസംഖ്യ 29,526 ആയിരുന്നു.
ലഡാക്കിലെ ജില്ലകളുടെ പട്ടിക ജില്ലാ ഭൂപടം (ഇളം നീല ക്ലെയിം ചെയ്തതും എന്നാൽ നിയന്ത്രിതമല്ലാത്തതുമായ പ്രദേശങ്ങളെ സൂചിപ്പിക്കുന്നു).
ഇന്ത്യൻ കേന്ദ്രഭരണ പ്രദേശമായ ലഡാക്ക് രണ്ട് ജില്ലകൾ ഉൾക്കൊള്ളുന്നു.
ഓരോ ജില്ലയും സ്വയംഭരണാധികാരമുള്ള ഒരു ജില്ലാ കൗൺസിലിനെ തിരഞ്ഞെടുക്കുന്നു.
2019 ഒക്ടോബർ 31 വരെ ഈ ജില്ലകൾ മുൻ ജമ്മു കശ്മീരിന്റെ ഭാഗമായിരുന്നു.
ലിസ്റ്റ് List District Headquarters Area (km 2 ) Population
(2011 Census) Autonomous District Council URL Kargil district Kargil 14,086 1,40,802 Ladakh Autonomous Hill Development Council, Kargil http://kargil.nic.in/ Leh district Leh 45,110 * 1,33,487 Ladakh Autonomous Hill Development Council, Leh http://leh.nic.in/ Total 59,146 * 2,74,289
* ഇന്ത്യയുടെ യഥാർത്ഥ നിയന്ത്രണത്തിലുള്ള പ്രദേശത്തെ സൂചിപ്പിക്കുന്നു.
പുതിയ ജില്ലകൾ നിർദേശിച്ചു
ലഡാക്കിൽ പുതിയ ജില്ലകൾ രൂപീകരിക്കണമെന്ന ആവശ്യം ഉയർന്നിട്ടുണ്ട്.
ജില്ലകൾ രൂപീകരിക്കാൻ 9 നിർദേശങ്ങൾ ഉണ്ടായിരുന്നു.
രണ്ട് പുതിയ ജില്ലകൾ രൂപീകരിക്കുമെന്ന് പ്രാദേശിക ബിജെപി ഘടകം സൂചന നൽകി: നുബ്രയും സൻസ്‌കാറും .
ലഡാക്ക് ബുദ്ധിസ്റ്റ് അസോസിയേഷൻ സൻസ്കാറും (LBAZ) സൻസ്കർ ജില്ല രൂപീകരിക്കണമെന്ന് ആവശ്യപ്പെട്ടിരുന്നു.
നുബ്ര : ആവശ്യങ്ങൾ ഉന്നയിക്കുകയും നുബ്രയും സൻസ്‌കാറും പുതിയ ജില്ലകളാക്കുമെന്ന സൂചനയുമായി ബി.ജെ.പി. സങ്കൂ : 2020 ഫെബ്രുവരിയിൽ, വിവിധ യുവജനങ്ങളും മതങ്ങളും നിരവധി രാഷ്ട്രീയ പാർട്ടികളും സംഘടിപ്പിച്ച്, 14,000 square kilometres (5,400 sq mi) ) പുതിയതായി സൃഷ്ടിക്കുന്നതിനായി ഏകദേശം 3,000 ആളുകൾ പ്രതിഷേധിച്ചു.
മഞ്ഞുകാലത്ത് മഞ്ഞുവീഴ്ചയിൽ കാർഗിലിൽ നിന്നും ഇന്ത്യയുടെ മറ്റ് ഭാഗങ്ങളിൽ നിന്നും വിച്ഛേദിക്കപ്പെട്ടിരിക്കുന്നതിനാൽ മുസ്ലീം ഭൂരിപക്ഷ ജില്ലയായ സങ്കൂ കാർഗിലിൽ നിന്ന് പുറത്തായി.
2011-ൽ കാർഗിൽ ജില്ലയിലെ ജനസംഖ്യ 40,000 അല്ലെങ്കിൽ 25 ശതമാനത്തിൽ കൂടുതലായിരുന്നു .
കാർഗിൽ പട്ടണത്തിൽ നിന്ന് 42 കിലോമീറ്റർ തെക്കുപടിഞ്ഞാറായാണ് ഇത് സ്ഥിതി ചെയ്യുന്നത്.
സൻസ്‌കർ : നിലവിലുള്ള കാർഗിൽ ജില്ലയിൽ നിന്ന് ഒരു പുതിയ ജില്ല വേണമെന്ന് കഴിഞ്ഞ ഏഴ് പതിറ്റാണ്ടിലേറെയായി സൻസ്‌കാറിലെ ജനങ്ങൾ ആവശ്യപ്പെടുന്നു.
2020-ൽ നഗരത്തിലെ ജനസംഖ്യ 20,000 ആയിരുന്നു.
കാർഗിൽ പട്ടണത്തിൽ നിന്ന് 250 കിലോമീറ്റർ തെക്കായി ഇത് സ്ഥിതിചെയ്യുന്നു.
ദ്രാസ് : കാർഗിൽ ജില്ലയിലെ ദ്രാസ് ഉപവിഭാഗത്തിലെ ചിലരും ദ്രാസിന് ജില്ലാ പദവി ആവശ്യപ്പെട്ടു.
ചാങ്‌താങ് : ലേ ജില്ലയിലെ ഡർബുക്, ന്യോമ ഉപവിഭാഗങ്ങളിലെ ജനങ്ങളും ഈ പ്രദേശത്തിന് ജില്ലാ പദവി ആവശ്യപ്പെട്ടു (ലഡാക്കിലെ ചരിത്രപരവും സാംസ്‌കാരികവുമായ പ്രദേശമാണ് ചാങ്‌താങ്. ഡർബുക്, ന്യോമ എന്നീ ഉപവിഭാഗങ്ങൾ ഉൾപ്പെടുന്ന ലേ ജില്ലയുടെ തെക്കൻ ഭാഗമാണിത്) ഖൽത്സി : ലേ ജില്ലയുടെ ഉപവിഭാഗമായ ഖൽത്സിയിലെ ജനങ്ങളും തങ്ങളുടെ പ്രദേശത്തിന് (ലേ ജില്ലയുടെ പടിഞ്ഞാറൻ മേഖല) ജില്ലാ പദവി ആവശ്യപ്പെട്ടിട്ടുണ്ട്.
തുർതുക് : തുർതുക്കിന്റെ തഹസിൽ അപ്‌ഗ്രേഡ് ചെയ്യാൻ ലഡാക്കിലെ എംപിയുടെ ശുപാർശകൾ.
ഇത് ടർട്ടുക്കും മറ്റ് പട്ടണങ്ങളും സിയാച്ചിൻ ഹിമാനിയും ഉൾക്കൊള്ളുന്നു.
ലഡാക്കിലെ ആര്യൻ താഴ്‌വര : ലഡാക്കിലെ ആര്യൻ താഴ്‌വരയിലെ ജനങ്ങൾ ലഡാക്കിന്റെ മറ്റ് ഭാഗങ്ങളെ അപേക്ഷിച്ച് വ്യത്യസ്‌തമായ തങ്ങളുടെ സംസ്‌കാരം സംരക്ഷിക്കുന്നതിനായി തങ്ങൾക്ക് ഒരു ഉപവിഭാഗമോ ജില്ലയോ അനുവദിക്കണമെന്ന് ആവശ്യപ്പെടുന്നു.
ഇതും കാണുക ഇന്ത്യയിലെ ജില്ലകളുടെ പട്ടിക ലഡാക്കിന്റെ ഭൂമിശാസ്ത്രം ലഡാക്കിലെ ടൂറിസം അവലംബം
ലഞ്ച് ബോക്സ് (ചലച്ചിത്രം)
റിതേഷ് ബാത്ര തിരക്കഥയെഴുതി സംവിധാനം ചെയ്ത 2013 ലെ ഇന്ത്യൻ -ഫ്രഞ്ച്-ജർമ്മൻ-അമേരിക്കൻ കത്തെുഴുത്തു രൂപത്തിൽ കഥ പറയുന്ന പ്രണയ സിനിമയാണ് (എപ്പിസ്റ്റോളറി റൊമാൻസ് - epistolary romance) ലഞ്ച്ബോക്സ് .
ഗുനീത് മോംഗ, അനുരാഗ് കശ്യപ്, അരുൺ രംഗാചാരി എന്നിവർ ചേർന്നാണ് ഈ ചലച്ചിത്രം നിർമ്മിച്ചത്.
ഡാർ മോഷൻ പിക്ചേർസ്, യുടിവി മോഷൻ പിക്ചേഴ്സ്, ധർമ്മ പ്രൊഡക്ഷൻസ്, സിഖ്യ എന്റർടൈൻമെന്റ്, എൻ‌എഫ്‌ഡി‌സി (ഇന്ത്യ), ആർ‌ഒ‌എച്ച് ഫിലിംസ് (ജർമ്മനി), അസാപ് ഫിലിംസ് (ഫ്രാൻസ്), സിനി മൊസൈക്ക് (യുണൈറ്റഡ് സ്റ്റേറ്റ്സ്) എന്നിവയുൾപ്പെടെ വിവിധ സ്റ്റുഡിയോകൾ സംയുക്തമായാണ് ചിത്രം നിർമ്മിച്ചത്.
ഇർഫാൻ ഖാൻ , നിമ്രത് കൗർ , നവാസുദ്ദീൻ സിദ്ദിഖി എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.2013 കാൻസ് ഫിലിം ഫെസ്റ്റിവലിൽ ഇന്റർനാഷണൽ ക്രിട്ടിക്സ് വീക്കിൽ പ്രദർശിപ്പിച്ച ഈ ചിത്രം പിന്നീട് ഗ്രാന്റ് റെയിൽ ഡി ഓർ എന്നറിയപ്പെടുന്ന ക്രിട്ടിക്സ് വീക്ക് വ്യൂവേഴ്‌സ് ചോയ്സ് അവാർഡും നേടി.
2013 ലെ ടൊറന്റോ അന്താരാഷ്ട്ര ചലച്ചിത്രമേളയിൽ ഇത് പ്രദർശിപ്പിച്ചു.